Cape Shirreff

Cape Shirreff er en fremtredende odde på nordenden av Ioannes Paulus II Peninsula på Livingston Island i øygruppen Sør-Shetlandsøyene. Odden dekker et isfritt område på om lag 3 km² som sammen med San Telmo Island og Shirreff Cove utgjør et spesielt verneområde i Antarktis (ASPA nr. 149).Management Plan for Antarctic Specially Protected Area No. 149 Cape Shirreff and San Telmo Island Området er hekkeplass for antarktisk pelssel og pingviner.

Vrakrester som sannsynligvis stammer fra «San Telmo», et spansk fartøy som forliste i Drakestredet i 1819, ble funnet av William Smith i 1820 på Half Moon Beach ved Cape Shirreff. En varde på Half Moon Beach og en plakett på Gaviota Hill i nærheten er reist til minne om ofrene på det spanske fartøyet. Disse minnesmerkene står oppført på lista over historiske steder og kulturminner i Antarktis.*Historic Sites & Monuments in Antarctica, HSM 59  . International Polar Heritage Committee

Odden ble navngitt av Edward Bransfield i 1820 etter kaptein William Shirreff, daværende britisk øverstkommanderende i Stillehavet.

 Referanser 



Kategori:Nes i Antarktis
Kategori:Verneområder i Antarktis
Kategori:Artikler i Antarktis-prosjektet
Kategori:Sør-Shetlandsøyene